ΓΡΑΠΤΗ ΕΡΩΤΗΣΗ P-0585/01

υποβολή: Alexandros Alavanos (GUE/NGL) προς την Επιτροπή

(21 Φεβρουαρίου 2001)

Θέμα: Πορεία του έργου Εθνικό Κτηματολόγιο

Η Γενική Διεύθυνση Περιφερειακής Πολιτικής, με επιστολή της στις αρμόδιες αρχές, θεωρεί ότι συνιστά παρατυπία η μέχρι τώρα συνέχιση των χρηματοδοτήσεων του έργου του Εθνικού Κτηματολόγιου για το οποίο το 1994 ο προϋπολογισμός προέβλεπε ποσά ύψους 172 εκ. ECU, ενώ μετά τις τροποποιήσεις του Κοινοτικού Πλαίσιου Στήριξης μειώθηκε κατά 33,3 εκ. ECU, διότι συνεχίζεται κατά τρόπο που δεν δικαιολογεί την χρηματοδοτική συνδρομή.

Όπως αναφέρει η επιστολή το 21 % των εργασιών του προγράμματος εκτελέσθηκαν απορροφώντας το 83 % του προϋπολογισμού του προγράμματος και παραθέτει συγκριτικά στοιχεία μεταξύ εκτιμήσεων του αρχικού κόστους και σημερινού εκτιμώμενου κόστους.

Ωστόσο η Επιτροπή σε απάντησή της (3.12.1997, Ε-3332/97(1)) σε ερώτησή μου, αλλά και σε ερωτήσεις άλλων συναδέλφων για το ίδιο θέμα ήταν καθόλα καθησυχαστική δηλώνοντας ότι δενπάρχουν κωλύματα για να πραγματοποιηθεί η απορρόφηση των κονδυλίων μέσα στις προβλεπόμενες από το ΚΠΣ προθεσμίες.

Δεδομένης της σημασίας του έργου, ερωτάται η Επιτροπή:

1. Θεωρεί ότι συνέτρεχε η περίπτωση του άρθρου 24 παράγραφος 2 του κανονισμού 4253/88(2); Υπάρχει σημαντική αλλαγή της φύσης ή των συνθηκών εκτέλεσης του μέτρου για την οποία δεν ζητήθηκε η έγκριση της Επιτροπής;

2. Τι ποσά προβλέπονται ως προτάσεις για την συνέχιση του Κτηματολόγιου στο Γ ΚΠΣ; Τι θα αποδεχθεί η Κοινότητα; με τι ποσοστό χρηματοδότησης;

(1) ΕΕ C 158 της 25.5.1998, σελ. 88.

(2) ΕΕ L 374 της 31.12.1988, σελ. 1.

Απάντηση του κ. Barnier εξ ονόματος της Επιτροπής

(18 Μαΐου 2001)

Με την επιστολή της προς τις ελληνικές αρχές στις 19 Ιανουαρίου 2001, η Επιτροπή κίνησε τη διαδικασία η οποία προβλέπεται στο άρθρο 24 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά τον συντονισμό μεταξύ των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων(1). Η επιστολή αφορά τις δράσεις που συγχρηματοδοτήθηκαν μέχρι τώρα στο πλαίσιο τουποπρογράμματος αριθ. 5 Εθνικό Κτηματολόγιο το οποίο εντάσσεται στο επιχειρησιακό πρόγραμμα για το περιβάλλον κατά την περίοδο προγραμματισμού 1994-1999. Τοποπρόγραμμα αυτό αντιπροσωπεύει κοινοτική συμβολή ύψους 104,025 εκατ..

Η κινηθείσα τελείως πρόσφατα εν λόγω διαδικασία του άρθρου 24 περιλαμβάνει πολλά στάδια. Στο πλαίσιο αυτό, η Επιτροπή παρέλαβε προ ημερών την απάντηση των ελληνικών αρχών στην προαναφερθείσα επιστολή της και την εξετάζει με προσοχή για να αποφασίσει για τις συνέχειες που θα δώσει.

Η Επιτροπή πράγματι διαπίστωσε, με βάσει ιδίως τα στοιχεία που τις διαβιβάστηκαν τον Δεκέμβριο 2000, ότι ηλοποίηση του έργου μάλλον σημείωσε καθυστερήσεις και παρουσίασε αδυναμίες. Οι συμβάσεις ανάθεσης της εκπόνησης μελετών κτηματολόγησης αποτέλεσαν το αντικείμενο εκτεταμένων προσθηκών με τις οποίες αυξήθηκε το κόστος, ενώ η έλλειψη δέσμευσης σε ένα χρονοδιάγραμμα και σε συγκεκριμένα αποτελέσματα καθιστά αβέβαιη την περάτωση του έργου.

Το προτεινόμενο για το Εθνικό Κτηματολόγιο συνολικό ποσό στο Κοινοτικό Πλαίσιο Στήριξης της περιόδου προγραμματισμού 2000-2006 ανέρχεται σε 164,1 εκατ. κοινοτικής συνεισφοράς. Η Επιτροπή εκτιμά ότι θα ήταν πρώιμο να ξεκινήσει η δεύτερη φάση αυτού του έργου πριν την ολοκλήρωση της διαδικασίας του άρθρου 24 που αφορά την προηγούμενη περίοδο. Επιβάλλεται όντως να βγουν τα συμπεράσματα από την προηγούμενη εμπειρία πριν γίνει ανάληψη κοινοτικών πιστώσεων για τη συνέχιση αυτού του έργου.

Η Επιτροπή επανεξέτασε τις απαντήσεις που έδωσε στις γραπτές ερωτήσεις E-3332/97 του Αξιότιμου Μέλους του Κοινοβουλίου(2), P-3617/97 του κ. Χατζηδάκι(4) και E-4155/97 του κ. Χατζηδάκι(3) με θέμα το κτηματολόγιο στην Ελλάδα, και διαπιστώνει ότι δενφίσταται αντίφαση προς τη σημερινή της τοποθέτηση, επειδή οι απαντήσεις τις οποίες έδωσε το 1997 βασίζονταν στα διαθέσιμα την εποχή εκείνη στοιχεία.

Η Επιτροπή επιθυμεί πάντως να διευκρινίσει την πρώτη φράση της δεύτερης παραγράφου της απάντησης που έδωσε στην γραπτή ερώτηση E-4155/97 ως εξής: Εκ των άνω συνάγεται ότι οιπό διεξαγωγή εργασίες αφορούν επιφάνεια 3,4 εκατ. στρεμμάτων (ποσοστό 40 % των 8,5 εκατ. στρεμμάτων τα οποία αποτελούν το αντικείμενο των τριών πρώτων μελετών κτηματολόγησης που καλύπτονται από το δεύτερο Κοινοτικό Πλαίσιο Στήριξης (ΚΠΣ ΙI)).

(1) ΕΕ L 374 της 31.12.1988.

(2) ΕΕ C 158 της 25.5.1998.

(3) ΕΕ C 223 της 17.7.1998.

(4) ΕΕ C 158 της 25.5.1998.